ꦆꦩꦶꦒꦿꦱꦶ

꧋ꦆꦩꦶꦒꦿꦱꦶꦥꦸꦤꦶꦏꦥꦼꦥꦶꦤ꧀ꦝꦲꦤ꧀ꦠꦶꦪꦁꦱꦏꦶꦁꦱꦠꦸꦁꦒꦶꦭꦶꦁꦤꦒꦫꦶꦧꦁꦱ(ꦤꦠꦶꦪꦺꦴꦤ꧀ꦱ꧀ꦠꦠꦺ)ꦤꦸꦗꦸꦤꦒꦫꦶꦱꦤꦺꦱ꧀‌꧈ꦲꦶꦁꦥꦸꦤ꧀ꦢꦶꦠ꧀ꦠꦶꦪꦁꦥꦸꦤꦶꦏꦱꦤꦺꦱ꧀ꦮꦂꦒꦤꦒꦫꦶ꧉ꦆꦩꦶꦒꦿꦱꦶꦔꦿꦸꦗꦸꦏ꧀ꦆꦁꦥꦼꦥꦶꦤ꧀ꦝꦲꦤ꧀ꦏꦁꦒꦺꦤꦼꦠꦼꦥ꧀ꦥꦺꦂꦩꦤꦺꦤ꧀ꦆꦁꦏꦁꦣꦶꦥꦸꦤ꧀ꦭꦩ꧀ꦥꦲꦶꦣ꧀ꦩꦼꦤꦶꦁꦆꦩꦶꦒꦿꦤ꧀꧈ꦌꦮꦢꦺꦤꦺꦠꦸꦫꦶꦱ꧀ꦭꦤ꧀ꦥꦤ꧀ꦝꦠꦼꦁꦏꦁꦒꦺꦗꦁꦏꦮꦼꦏ꧀ꦝꦭ꧀ꦕꦼꦏꦏ꧀ꦧꦺꦴꦠꦺꦤ꧀ꦢꦶꦥꦸꦤ꧀ꦲꦁꦒꦼꦥ꧀ꦆꦩꦶꦒꦿꦤ꧀꧈ꦌꦮꦢꦺꦤꦺꦩꦏꦠꦺꦤ꧀‌꧈ꦩꦶꦒꦿꦱꦶꦥꦼꦒꦮꦺꦩꦸꦱꦶꦩꦤ꧀(ꦭꦶꦩꦿꦲꦶꦥꦸꦤ꧀ꦏꦁꦒꦺꦥꦺꦫꦶꦪꦺꦴꦢꦼꦏꦶꦫꦁꦱꦏꦶꦁꦱꦠꦸꦁꦒꦭ꧀ꦠꦲꦸꦤ꧀)ꦲꦱꦿꦶꦁꦢꦶꦥꦸꦤ꧀ꦲꦁꦒꦼꦥ꧀ꦩꦶꦤꦁꦏꦮꦔꦸꦤ꧀ꦆꦩꦶꦒꦿꦱꦶ꧉ꦥ꧀ꦧ꧀ꦧ꧀ꦔꦶꦤ꧀ꦠꦺꦤ꧀ꦮꦺꦴꦤ꧀ꦠꦺꦤ꧀ꦏꦶꦫꦁꦭꦁꦏꦸꦁ꧇꧑꧙꧐꧇ꦪꦸꦠꦆꦩꦶꦒꦿꦤ꧀ꦆꦤ꧀ꦠꦼꦂꦤꦱꦶꦪꦺꦴꦤꦭ꧀ꦲꦶꦁꦠꦲꦸꦤ꧀꧇꧒꧐꧐꧕꧇꧈ꦏꦶꦫꦁꦭꦁꦏꦸꦁ꧇꧓꧇%ꦱꦏꦶꦁꦥꦺꦴꦥꦸꦭꦱꦶꦢꦺꦴꦚ꧉ꦱꦶꦱꦤꦶꦥꦸꦤ꧀ꦤꦼꦠꦼꦥ꧀ꦲꦶꦁꦤꦒꦫꦮꦶꦪꦺꦴꦱꦤꦶꦥꦸꦤ꧀ꦥꦶꦪꦩ꧀ꦧꦏ꧀ꦲꦸꦠꦮꦶꦤꦒꦫꦶꦥꦤꦺꦫꦸꦱꦶꦥꦸꦤ꧀꧈

꧋ꦌꦮꦢꦺꦤꦺꦩꦶꦒꦿꦱꦶꦩꦤꦸꦁꦱꦱꦩ꧀ꦥꦸꦤ꧀ꦢꦸꦩꦝꦺꦴꦱ꧀ꦩꦲꦺꦮꦸꦲꦺꦮꦸꦠꦲꦸꦤ꧀‌꧈ꦏꦺꦴꦤ꧀ꦱꦺꦥ꧀ꦩꦺꦴꦢꦺꦉꦤ꧀ꦆꦩꦶꦒꦿꦱꦶ꧈ꦏ꦳ꦸꦱꦸꦱꦶꦥꦸꦤ꧀ꦲꦶꦁꦄꦧꦢ꧀ꦏꦥꦶꦁ꧇꧑꧙꧇꧈ꦏꦏꦻꦠ꧀ꦏꦭꦶꦪꦤ꧀ꦥꦼꦂꦏꦼꦩ꧀ꦧꦔꦤ꧀ꦤꦒꦫꦶꦧꦁꦱꦏꦤ꧀ꦛꦶꦏꦿꦶꦠꦺꦫꦶꦪꦏꦮꦂꦒꦤꦒꦫꦲꦤ꧀ꦲꦶꦁꦏꦁꦕꦼꦛ꧈ꦥꦱ꧀ꦥꦺꦴꦂ꧈ꦥꦔꦮꦱꦤ꧀ꦮꦼꦮꦠꦺꦱꦤ꧀ꦥꦺꦂꦩꦤꦺꦤ꧀‌ꦱꦂꦠꦲꦸꦏꦸꦩ꧀ꦏꦮꦂꦒꦤꦒꦫꦄꦤ꧀꧉ꦏꦮꦂꦒꦤꦒꦫꦄꦤ꧀ꦱꦏꦶꦁꦱꦶꦗꦶꦤꦒꦫꦶꦩꦫꦶꦔꦶꦲꦏ꧀ꦲꦏ꧀ꦩꦶꦫꦸꦁꦒꦤ꧀ꦩꦫꦁꦥꦤ꧀ꦢꦸꦤꦸꦁꦤꦒꦫꦏꦱꦺꦧꦠ꧀‌꧈ꦱꦻꦴꦤ꧀ꦠꦮꦶꦱ꧀ꦥꦫꦆꦩꦶꦒꦿꦤ꧀ꦢꦶꦥꦸꦤ꧀ꦮꦠꦼꦱꦶꦢꦺꦤꦶꦁꦲꦸꦏꦸꦩ꧀ꦆꦩꦶꦒꦿꦱꦶ꧉ꦤꦒꦫꦶꦧꦁꦱꦤ꧀ꦢꦩꦼꦭ꧀ꦆꦩꦶꦒꦿꦱꦶꦢꦝꦺꦴꦱ꧀ꦱꦶꦗꦶꦲꦶꦱꦸꦥꦸꦭꦶꦠꦶꦏ꧀;ꦥꦼꦂꦢꦺꦥ꦳ꦶꦤꦶꦱꦶꦤꦒꦫꦶꦧꦁꦱꦥꦸꦤꦶꦏꦠꦤꦃꦍꦂꦱꦶꦗꦶꦧꦁꦱꦲꦶꦁꦏꦁꦢꦶꦥꦸꦤ꧀ꦠꦼꦔꦼꦫꦶꦢꦺꦤꦶꦁꦥꦼꦥꦢꦤ꧀ꦌꦠ꧀ꦤꦶꦱ꧀ꦭꦤ꧀ꦲꦸꦠꦮꦶꦧꦸꦢꦪ꧈ꦲꦺꦮꦢꦺꦤꦺꦆꦩꦶꦒꦿꦤ꧀ꦒꦢꦃꦌꦠ꧀ꦤꦶꦱ꧀ꦭꦤ꧀ꦧꦸꦢꦪꦲꦶꦁꦏꦁꦧꦺꦤ꧀ꦠꦼꦤ꧀꧈ꦥꦼꦂꦏꦮꦶꦱ꧀ꦥꦸꦤꦶꦏꦶꦱꦺꦴꦏ꧀ꦚ꧀ꦗꦭꦫꦶꦱꦶꦗꦶꦏꦠꦺꦒꦔꦤ꧀ꦱꦺꦴꦱꦶꦪꦭ꧀‌ꦏ꧀ꦱꦺꦤꦺꦴꦥ꦳ꦺꦴꦧꦶꦪ꧈ꦭꦤ꧀ꦏꦺꦴꦤ꧀ꦥ꦳꧀ꦭꦶꦏ꧀ꦲꦶꦢꦺꦤ꧀ꦠꦶꦠꦱ꧀ꦤꦱꦶꦪꦺꦴꦤꦭ꧀ꦲꦶꦁꦏꦛꦃꦤꦒꦫꦶꦩꦗꦺꦁ꧉

ꦲꦸꦒꦶꦥꦶꦂꦱꦤꦶ
ꦎꦠꦺꦴꦫꦶꦠꦱ꧀ꦆꦩꦶꦒꦿꦱꦶꦲꦶꦁꦆꦤ꧀ꦝꦺꦴꦤꦺꦱꦶꦪ:
 ꦢꦶꦫꦺꦏ꧀ꦠꦺꦴꦫꦠ꧀ꦗꦺꦤ꧀ꦢꦿꦭ꧀ꦲꦶꦩꦶꦒꦿꦱꦶ
 ꦄꦏꦢꦼꦩꦶꦆꦩꦶꦒꦿꦱꦶ

Kategori:Artikel mawa basa krama
Kategori:Démografi
Kategori:ꦲꦏ꧀ꦱꦫꦗꦮ